اولا اهلا وسهلا بيكم معنا في بيتكم الثاني منتديات حشاشة العراق
لو لم يكن المنتدى هو فالأفضل في نظركم ما كنتم جئتم للتسجيل به
بـس الـحـجـي لوحدة ميكفي
قبل ماتنتظر الاعضاء والاشراف والاداره الترحيب بيك
لازم انته تشتغل وتثبت نفسك ويـانه
المنتدى كما ترون يمتلئ بالأعضاء الرائعين
الكل هنا يعرف ماذا يفعل وفي أي قسم يبدع
بس المنتدى و الاعضاء مازلوا بحاجة اليكم و لمشاركاتكم
قسمك المفضل في انتظارك
الـتـشـائم و اخـتـفـاء الاعـضـاء
اولا للاسف اكو اعضاء يجون يريدون ترحيب وبعد الترحيب لاوجود لهم
واكو ايردون ايشاركون بس يكولون اكيد مراح اوصل للمكان الي اريده
زين ليش هايه الاكيد ماكو اهناه واحد احسن من واحد
الي عندك قدمه و شارك وشجع غيرك و ساعد غيرك
بس اريد انطيكم ملاحظه
اكو اعضاء مشاركاتهم 500 مشاركه مثلا وهمه هسه مشرفين على المنتدى
ومصايرلهم شهرين امسجلين بلمنتدى زين شلون هذه صعد مشرف اني اكلك شلون
- ردود نقاشيه وتشجيعيه
- مواضيع مفيده و مهمه
- يحاول اشكد مايكدر الابتعاد عن الاخطاء
- مياخذ افكار غيره وينسبه اله
- التواجد المتواصل على قسمه
وعلى فكره اني واحدة من هذوله الناس و مائيست والحمد الله وصلت للمركز الي اريده
بس بعد مو بس هذه الي اريده بعد اريد واريد واريد لحد مااوصل لاعلى مركز موجود
لان مثل ماكلت ماكو واحد احسن من الثاني
ممكن واحد اتشوفه واصل مشرف او رئيس قسم واتحس نفسك احسن منه وممكن
اتقدم احسن منه .. زين هوه الحجي لايقدم ولايأخر لازم انته اتسوي هذه الشي
وحاول دائما لاتطلب مناصب الاداره ورئيس قسمك عينهم عليك
و لاتفكر يوم ان ماكو احد كاعد يهتم بيك بلعكس دائما الانظار اتكون
على الاعضاء الجدد
و اختم الموضوع بماقوله
( من جــد وجــد )
(اذا تحس نفسك راح تفشل فاعرف مراح تنجح بأي شي بحياتك دائما خلي نظرتك للنجاح واذا فشلت اتعلم من اخطائك وعيد من البداية )
و نحن جميعا في خدمة الاعضاء
تحياتي